Source: https://www.riigiteataja.ee/akt/108042015009
Timestamp: 2020-04-08 23:05:06+00:00

Document:
Volituste andmine tootele nõuete ja vastavushindamise korra kehtestamiseks ning turujärelevalveasutuse määramiseks – Riigi Teataja
Volituste andmine tootele nõuete ja vastavushindamise korra kehtestamiseks ning turujärelevalveasutuse määramiseks
Volituste andmine tootele nõuete ja vastavushindamise korra kehtestamiseks ning turujärelevalveasutuse määramiseks - sisukord
§ 1 Volituste andmine majandus- ja kommunikatsiooniministrile
§ 2 Volituste andmine sotsiaalministrile
§ 11 Volituste kehtivus seoses ministrite ametinimetuste muutumisega
RT I, 08.04.2015, 9
Vastu võetud 26.08.2010 nr 123
RT I 2010, 61, 425
02.04.2015 RT I, 08.04.2015, 1 01.07.2015, osaliselt 11.04.2015
Määrus kehtestatakse „Toote nõuetele vastavuse seaduse” § 5 lõike 4 alusel.
§ 1. Volituste andmine majandus- ja kommunikatsiooniministrile
(1) Majandus- ja kommunikatsiooniministrit volitatakse määrusega kehtestama nõudeid:
1) mänguasjadele;
2) toodete energiatõhususele ja ökodisainile;
3) ehitusmaterjalidele ja -toodetele;
4) elektriseadmetele;
5) küttegaasiseadmetele;
6) surveseadmetele, sealhulgas surveanumatele, torustikele, ohutus- ja lisaseadistele;
7) aerosooliballoonidele;
8) masinatele ja nende vahetatavatele seadmetele, ohutusseadistele, tõstmise abiseadmetele, kettidele, trossidele ja lintidele ning eemaldatavatele jõuülekandemehhanismidele;
9) välitingimustes kasutatavatele seadmetele lähtuvalt nende tekitatavast mürast;
10) plahvatusohtlikus keskkonnas kasutatavatele seadmetele, nende kaitsesüsteemidele, komponentidele ja tarvikutele;
11) liftidele ja nende ohutusseadistele;
12) köisteedele, nende alamsüsteemidele ja ohutusseadistele;
13) raadio- ja terminaliseadmetele.
(2) Lisaks lõikes 1 nimetatud nõuetele võib majandus- ja kommunikatsiooniminister sätestada ka nendele nõuetele vastavuse tõendamise korra, sealhulgas nõuded märgistusele ja toote teabega varustamisele, ning määrata nõuete täitmise üle järelevalvet tegeva turujärelevalveasutuse.
§ 2. Volituste andmine sotsiaalministrile
(1) Sotsiaalministrit volitatakse määrusega kehtestama nõudeid isikukaitsevahenditele.
(2) Lisaks lõikes 1 nimetatud nõuetele võib sotsiaalminister sätestada ka nendele nõuetele vastavuse tõendamise korra, sealhulgas nõuded märgistusele ja toote teabega varustamisele, ning määrata nõuete täitmise üle järelevalvet tegeva turujärelevalveasutuse.
§ 21. Volituste kehtivus seoses ministrite ametinimetuste muutumisega
(1) Käesoleva määrusega majandus- ja kommunikatsiooniministrile ja sotsiaalministrile antud volitused kehtivad Vabariigi Valitsuse seaduse § 3 lõike 2 alusel peaministri korraldusega Majandus- ja Kommunikatsiooniministeeriumi ja Sotsiaalministeeriumi vastutusvaldkonda juhtima määratud pädeva ministri kohta.
(2) Ministri ametinimetuse muutumine ei mõjuta määruse kehtivust.
[RT I, 08.04.2015, 1 - jõust. 11.04.2015]
Määrus jõustub 1. oktoobril 2010. a.

References: § 1

§ 2

§ 11
 § 5

§ 1

§ 2

§ 21
 § 3